Brief: Ons is slagoffers van volksmoord – praag.co.za
Brief: Ons is slagoffers van volksmoord
Die treurige eskalerende epidemie van plaasmoorde wat ek êrens in 'n brief aan iemand beskryf as 'n onverklaarde oorlog teen my bloedgenote is 'n toestand wat ek reken nie langer met betoë en woorde omgekeer kan word nie.
Ek vrees ons mense is tans die slagoffers van volksmoord = genocide, hetsy deur moord hetsy deur sielkundige skade weens 'n aanslag op taal- en kultuuruiting en vryheid van spraak.
Dit is prysenswaardig dat verskeie van ons volksgenote tans oorsee is om plaasmoorde en grondgryp-onsekerheid onder Europeërs en ander se aandag te bring, maar gesprekvoering het ons juis in die toestand gedompel waar ons sedert 1993 verkeer.
11.29 Die Konvensie bepaal dat aantasting van 'n nasionale, etniese, rasse- of religieuse groep met die doel om dit ten dele of in die geheel te vernietig strafbaar is. Onder vollksmoord word nie alleen gereken die doodmaak van lede van die groep nie, maar ook die berokkening van ernstige liggaamlike of sielkundige leed aan lede van die groep…….'
Na my wete word so 'n Konvensie beskou as 'n internasionale kontrak en daarom steeds geldig omdat dit nog nie internasionaal ontbind is nie.
'n Gerespekteerde lid van die Vryheidsfront Plus het my gerusgestel dat die Konvensie inderdaad nog geld.
Nou wil ek weet: Onder watter omstandighede kan die burgers van 'n land as volk, bevolkingsgroep of minderheidskultuurgroep hulle eensydig onafhanklik verklaar van 'n staat omdat die betrokke staat hulle duidelik nie kan beskerm nie?
Ek dink dis hoog tyd dat die moontlikheid ondersoek word.
— Elma Potgieter (aktrise, skrywer, vertaler)
Skrywer praagGepubliseer op 24 Maart 2018 Kategorieë Briewe, MeningsSleutelwoord plaasmoorde, volksmoord, Vryheidsfront Plus